gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8150, del 17-10-2017 (2017/8595)

Informe ambiental de la modificació de l'estudi de detall de l'illa R6, sector 27 La Coronelita, del PGOU.
----------------------------------------------------------------------------------------------------------

### Dades del document

Número de DOGV
:   8150

Data del DOGV
:   17-10-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8595


Data del document
:   29-09-2017

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * administració local
    * pla d'urbanisme

Informe ambiental de la modificació de l'estudi de detall de l'illa R6, sector 27 La Coronelita, del PGOU. [2017/8595]  
José Manuel Dolón García, alcalde president de l'Ajuntament de Torrevieja, fa saber:  
Que per Decret d'Alcaldia de data 19 de setembre de 2017 es va adoptar l'acord següent:  
1r. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de la modificació d'estudi de detall de l'illa R6 del sector 27 La Coronelita del PGOU de Torrevieja, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació d'acord amb la seua normativa sectorial.  
2n. D'acord amb l'article 51.7 de la LOTUP el present informe ambiental i territorial estratègic favorable perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de 4 anys des de la seua publicació. En aquest cas, el promotor haurà d'iniciar novament el procediment d'avaluació ambiental estratègica simplificada del pla o programa.  
3r. Publicar el present acord en el Diari Oficial de la Generalitat Valenciana.  
4t. La present resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
5é. Comunicar aquest acord al Servei d'Urbanisme d'aquest ajuntament per a la continuació del procediment d'aprovació del pla d'acord amb el procediment simplificat.  
  
Torrevieja, 29 de setembre de 2017.- L'alcalde president: José Manuel Dolón García.
Diari Oficial de la Generalitat Valenciana


Sumari del DOGV 8024, del 21-04-2017 (2017/2734)

RESOLUCIÓ de 24 de març de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 per a l'habilitació del capítol 6 per import de 983,73 euros, així com la reobertura d'un projecte d'inversió en el programa 121.40, Funció pública, de la Conselleria de Justícia, Administració Pública, Reformes Democràtiques i Llibertats Públiques. Expedient número 07.001/17-011.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2734


Data del document
:   24-03-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de març de 2017, de la Conselleria d'Hisenda i Model Econòmic, per la qual s'autoritza una transferència de crèdit del capítol 2 per a l'habilitació del capítol 6 per import de 983,73 euros, així com la reobertura d'un projecte d'inversió en el programa 121.40, Funció pública, de la Conselleria de Justícia, Administració Pública, Reformes Democràtiques i Llibertats Públiques. Expedient número 07.001/17-011. [2017/2734]  
La Conselleria de Justícia, Administració Pública, Reformes Democràtiques i Llibertats Públiques proposa l'habilitació del capítol 6 en el programa 121.40, Funció pública, a fi de reobrir el projecte d'inversió OM000, Altre immobilitzat material, i dotar-lo amb un import de 983,73 euros als efectes d'atendre una obligació degudament adquirida en l'exercici anterior, en què es va contractar l'adquisició de determinat mobiliari, transferint disponibilitats existents en el capítol 2 d'aquest mateix programa.  
A aquest efecte, i en virtut del que disposen els articles 21 i 24 de la Llei 14/2016, de pressupostos de la Generalitat per a l'exercici 2017, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza la minoració de crèdit en l'aplicació pressupostària 82.47.29.392.12.2 per import de 983,73 euros.  
  
Segon  
S'autoritza l'habilitació del capítol 6, Inversions reals, en el pressupost del programa 121.40 (07.02.03) i la seua dotació amb 983,73 euros, que implica la reobertura del projecte d'inversió OM000, Altre immobilitzat material, per l'import esmentat.  
  
València, 24 de març de 2017.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7966, del 26-01-2017 (2017/428)

RESOLUCIÓ de 17 de gener de 2017, del rector, per la qual es publica el pressupost de la Universitat Politècnica de València per a 2017.
----------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/01/17/(1)/dof/vci/html**

### Dades del document

Número de DOGV
:   7966

Data del DOGV
:   26-01-2017

Secció del DOGV
:   I. DISPOSICIONS GENERALS

Número del document
:   2017/428


Data del document
:   17-01-2017

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * legislació
    * universitat
    * pressupost

RESOLUCIÓ de 17 de gener de 2017, del rector, per la qual es publica el pressupost de la Universitat Politècnica de València per a 2017. [2017/428]  
El Consell de Govern de la Universitat Politècnica de València va aprovar i va elevar al Consell Social, amb data 15 de desembre de 2016, el projecte de pressupost per a 2017 d'aquesta universitat.  
  
Amb data 15 de desembre de 2016, el pressupost esmentat va ser aprovat pel Consell Social de la Universitat Politècnica de València.  
  
En virtut d'aquests acords i en aplicació de l'article 81 de la Llei orgànica d'universitats i de l'article 138 dels Estatuts de la Universitat Politècnica de València, el Rectorat resol:  
  
Publicar l'estat d'ingressos i despeses i també les normes de funcionament i la relació de llocs de treball que configuren el pressupost de la Universitat Politècnica de València per a l'exercici 2017, i que figuren en l'annex d'aquesta resolució.  
  
València, 17 de gener de 2017.- El rector: Francisco José Mora Mas.


Còpia Permalink ELI
Diari Oficial de la Generalitat Valenciana


Sumari del DOGV 8107, del 17-08-2017 (2017/6892)

Informació pública de l'expedient número 105/16 IPPC de modificació substancial de l'autorització ambiental integrada amb avaluació d'impacte ambiental d'una explotació avícola d'engreixament, ubicada en el terme municipal de Jérica.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8107

Data del DOGV
:   17-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6892


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient número 105/16 IPPC de modificació substancial de l'autorització ambiental integrada amb avaluació d'impacte ambiental d'una explotació avícola d'engreixament, ubicada en el terme municipal de Jérica. [2017/6892]  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 105/16 IPPC, relatiu a Avicope, CB, amb CIF G82717378, que té com a objecte la modificació substancial de l'autorització ambiental integrada de l'explotació avícola.  
  
Peticionari: Avicope, CB.  
Emplaçament: parcel·les 590, 591, 592, 613 i 702 del polígon 13 del terme municipal de Jérica (Castelló).  
Projecte: ampliació d'explotació avícola d'engreixament de pollastres per a aconseguir una capacitat total de 202.000 places, per mitjà de la instal·lació de noves naus avícoles, tot això siti al terme municipal de Jérica (Castelló).  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini, les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer Castán Tobeñas, 77, de València, i en l'Ajuntament de Jérica (Castelló), on estaran exposats en hores d'atenció al públic.  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 7 de juliol de 2017.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8123, del 08-09-2017 (2017/7848)

Extracte de la Resolució de 14 de juliol de 2017, del rector de la Universitat Miguel Hernández d'Elx, per la qual es convoquen beques en el marc del programa de beques i ajudes a esportistes UMH d'alt nivell per al curs 2016-2017.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7848


Data del document
:   14-07-2017

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 14 de juliol de 2017, del rector de la Universitat Miguel Hernández d'Elx, per la qual es convoquen beques en el marc del programa de beques i ajudes a esportistes UMH d'alt nivell per al curs 2016-2017. [2017/7848]  
BDNS (Identif.): 357295  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris  
Estudiants matriculats durant el curs acadèmic 2016-2017 en estudis oficials de la UMH considerats com a esportistes d'alt nivell o d'elit.  
  
  
Segon. Objecte  
L'objecte d'aquesta convocatòria és promoure l'activitat esportiva en la Universitat Miguel Hernández d'Elx col·laborant en les despeses ocasionades als esportistes d'alt nivell, que cursen estudis oficials en la Universitat Miguel Hernández d'Elx i que han competit amb la UMH en el curs immediatament anterior al d'aquesta convocatòria o que acrediten ser esportistes d'alt nivell o d'elit A o B o reunisquen els requisits de la present convocatòria.  
  
Tercer. Bases reguladores  
Accessibles en:  
http://registro.umh.es/files/2017/07/RE\_2017\_001\_12002.pdf  
  
Quart. Quantia  
Es concedeix una quantia fixa de 15.000 € que s'ha de repartir entre tots els sol·licitants, el nombre dels quals és indeterminat. El nombre de beques s'assignarà segons l'ordre resultant de l'aplicació dels criteris de valoració fins a esgotar el crèdit de la dotació per a aquesta beca.  
  
Cinqué. Termini de presentació de sol·licituds  
Les sol·licituds es podran presentar des de l'endemà del dia de la publicació d'aquesta convocatòria en el DOGV i fins a 10 dies hàbils després.  
  
Sisé. Altres dades  
Una vegada resolta la convocatòria, la UMH abonarà la quantitat que corresponga en cada cas als beneficiaris, en el compte bancari que hagen facilitat, sempre que s'acredite ser la persona titular o cotitular del compte.  
  
Elx, 14 de juliol de 2017.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7989, del 28-02-2017 (2017/1424)

Informació pública de l'Assemblea General ordinària.
----------------------------------------------------

### Dades del document

Número de DOGV
:   7989

Data del DOGV
:   28-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/1424


Organisme emissor
:   Ruralnostra, SCOOP Crèd. V.

Tipus de document
:   Anunci

Informació pública de l'Assemblea General ordinària. [2017/1424]  
En compliment de l'acord adoptat pel Consell Rector d'aquesta caixa rural i de conformitat amb l'establit legalment i estatutàriament, es convoquen tots els socis de l'entitat per a celebrar Assemblea General ordinària, el pròxim dia 16 de març d'enguany, a les 19.30 hores en primera convocatòria i a les 20.00 hores en segona, al local 1964, situat a Betxí, avinguda de Primer de Maig, número 3 (on s'accedirà per la cafeteria amb domicili en av. Herminio Pérez, núm. 4), a fi de tractar els distints punts del següent:  
  
Ordre del dia  
1. Examen de la gestió social. Aprovació, si escau, dels comptes anuals corresponents a l'exercici econòmic de 2016.  
2. Acords sobre la distribució de resultats.  
3. Aprovació, si escau, de la liquidació del pressupost d'ingressos i despeses del Fons de formació i promoció de l'exercici anterior i Pla d'inversions i despeses d'aquest fons per a l'exercici en curs.  
  
4. Nomenament d'auditors dels comptes de l'entitat.  
5. Elecció per a la renovació estatutària de membres titulars del Consell Rector.  
6. Informe sobre la normativa en matèria de remuneracions. Adaptació de la política actual i dels contractes afectats.  
7. Informe sobre la utilització de l'acord adoptat en l'Assemblea General anterior, relatiu a l'estipulació de contractes i assumpció d'obligacions no compreses en la prestació dels serveis financers propis de l'objecte social de l'entitat, a favor de membres del Consell Rector o persones vinculades a ells. Manteniment o renovació, si escau, de l'autorització existent.  
8. Ratificació de l'acord adoptat pel Consell Rector per a la participació de l'entitat en la constitució de l'Associació Valenciana de Cooperatives de Crèdit V.  
9. Suggeriments i preguntes al Consell Rector.  
10. Decisió sobre aprovació de l'acta. Designació de socis a aquest efecte.  
  
Betxí, 31 de gener de 2017.- El president: Vicent Seglar Ballester.  
  
Notes: d'acord amb el que disposa l'article 34 de la Llei de cooperatives de la Comunitat Valenciana i l'article 18 del Reial decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha de decidir l'Assemblea, junt amb els preceptius informes del Consell Rector, estan a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de celebració de l'Assemblea; els socis tindran dret a rebre gratuïtament, amb la sol·licitud prèvia per escrit, còpia dels indicats documents.
Diari Oficial de la Generalitat Valenciana


Sumari del DOGV 8028, del 27-04-2017 (2017/3503)

Informació pública d'actualització de tarifes de subministrament d'aigua potable a Catí 2017.
---------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/3503


Organisme emissor
:   Sociedad de Fomento Agricola Castellonense, SA

Tipus de document
:   Anunci

Informació pública d'actualització de tarifes de subministrament d'aigua potable a Catí 2017. [2017/3503]  
D'acord amb el que estableix el Decret 68/2013, de 7 de juny, del Consell, pel qual es regula la Comissió de Preus de la Generalitat i els procediments per a la implantació o modificació de preus o tarifes subjectes al règim d'autorització i comunicació, amb data 17 de març de 2017, la mercantil Sociedad de Fomento Agrícola Castellonense, SA, va presentar davant de la Conselleria d'Economia Sostenible, Sectors Productius, Comerç i Treball l'actualització de tarifes pel subministrament d'aigua potable a la localitat de Catí, segons es detalla a continuació:  
  
  
Quota de servei:  
Tots els calibres de comptador 14,07 ?/trimestre  
  
Quota d'inversions hidràuliques:  
Tots els calibres de comptador 1,8012 ?/trimestre  
  
Quota de consum:  
Tots els m³ 1,1655 ?/m³  
  
Manteniment de comptadors:  
Tots els calibres de comptador 2,6928 ?/trimestre  
  
Drets de connexió:  
Tots els calibres de comptadors 9,71 €  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública.  
  
Catí, 25 d'abril de 2017.- L'apoderat: Iván Folgado Ortí.
Diari Oficial de la Generalitat Valenciana


Sumari del DOGV 8092, del 26-07-2017 (2017/6099)

Adjudicació iformalització del contracte número 251/2017. Servei per al manteniment integral d'equips d'electromedicina als centres dependents del Departament de Salut València -Arnau de Vilanova - Llíria.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8092

Data del DOGV
:   26-07-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/6099


Data del document
:   03-07-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació iformalització del contracte número 251/2017. Servei per al manteniment integral d'equips d'electromedicina als centres dependents del Departament de Salut València -Arnau de Vilanova - Llíria. [2017/6099]  
1. Entitat adjudicadora  
a) Organisme: Generalitat Valenciana, Conselleria de Sanitat Universal i Salut Pública.  
b) Dependència que tramita l'expedient: Departament de Salut de València - Arnau de Vilanova -Llíria.  
c) Número d'expedient: 251/2017.  
  
2. Objecte del contracte  
a) Tipus: servei.  
b) Descripció: servei per al manteniment integral d'equips d'electromedicina als centres dependents del Departament de Salut València -Arnau de Vilanova - Llíria.  
c) Divisió per lots i numero: no.  
CPV: 50420000-5 serveis de reparació i manteniment d'aparells mèdics i quirúrgics.  
50421000-2 serveis de reparació i manteniment d'equips mèdics.  
  
d) Butlletí o diari oficial i data de publicació de l'anunci de licitació:  
  
Diari Oficial de la Generalitat Valenciana: núm. 8034 de 3 de maig de 2017.  
  
3. Tramitació i procediment  
a) Tramitació: urgent.  
b) Procediment: obert.  
c) Regulació no harmonitzada.  
d) Subhasta electrònica. -  
e) Criteris d'adjudicació: oferta econòmica més avantatjosa en funció de diversos criteris. Veure-ne plecs.  
  
4. Valor estimat del contracte  
Cent noranta i dos mil euros (192.000,00 €), IVA exclòs.  
  
5. Pressupost base de licitació  
Cent noranta i dos mil euros (192.000,00 €), IVA exclòs, desglossat en (B.I.: 192.000,00 €. IVA 21 %: 40.320,00 €. Import total: 232.320,00 €).  
  
6. Adjudicació i formalització del contracte  
a) Data d'adjudicació: 28 de juny de 2017.  
b) Data de formalització del contracte: 30 de juny de 2017.  
c) Contractistes: Eulen, SA.  
d) Nacionalitat: espanyola.  
e) Import d'Adjudicació: cent cinquanta mil quaranta tres euros amb noranta tres cèntims //150.043,93 € // IVA exclòs.  
  
València, 3 de juliol de 2017.- El gerent del Departament: Juan Domene García. La directora econòmica: Cueva Santa Pedro Garcia, p. r. (consellera de Sanitat Universal i Salut Pública de 22.07.2016; DOCV 7846, 08.08.2016).
Diari Oficial de la Generalitat Valenciana


Sumari del DOGV 8085, del 17-07-2017 (2017/5709)

Notificació de la sentència dictada en el judici verbal número 25/2016.
-----------------------------------------------------------------------

### Dades del document

Número de DOGV
:   8085

Data del DOGV
:   17-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5709


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el judici verbal número 25/2016. [2017/5709]  
Procediment: judici verbal (250.2) 000025/2016-B.  
Demandant: Comunitat de Propietaris Edifici Los Iris.  
Procurador: José María Frau Zocar.  
Demandat: SCI Iris, societat civil immobiliària nacionalitat francesa.  
En aquest procediment de judici verbal, seguit a instàncies de la Comunitat de Propietaris Edifici Los Iris contra SCI Iris, societat civil immobiliària nacionalitat francesa, s'ha dictat la sentència, en data 21 de febrer de 2017, que té la dispositiva que, literalment, és com segueix:  
  
  
«Dispositiva  
Estime la demanada interposada per la Comunitat de Propietaris de l'Edifici Los Iris, de la platja de Gandia, contra l'entitat SCI Iris, societat civil immobiliària nacionalitat francesa, i condemne la part demandada a pagar la quantitat de 697,28 euros, més l'interés legal des de la interposició de la demanda, i al pagament de les costes.  
  
Notifiqueu-ho a les parts.   
Aquesta és la meua sentència, de la qual expediu un testimoniatge i incorporeu-lo a les actuacions principals, i porteu-ne l'original al llibre de sentències d'aquest jutjat, i contra la qual no es pot interposar recurs d'apel'lació, que pronuncie, mane i firme.»  
  
I atés que el demandat, SCI Iris, societat civil immobiliària nacionalitat francesa, es troba en parador desconegut, expedisc este edicte a fi que li valga de notificació de forma deguda.  
  
Gandia, 27 de febrer de 2017.- La lletrada de l'Administració de justícia: María Victoria Luca Castro.